Document ID: /roh_data/filtered/fineweb-2-filterrobots_roh.jsonl.gz/27095

Criminals esters procuran per lingias grassas en Svizra, il Cussegl federal na vesa dentant nagin basegn d'agir e da far controllas sistematicas al cunfin. Quai en vista a serias d'enguladitschs ed assagls da rapinament sin transports da daners. En sia resposta ad in'interpellaziun urgenta da la fracziun da la Partida populara scriva il Cussegl federal, ch'els na possian betg confermar che la situaziun da segirezza sa pegiureschia generalmain en las regiuns da cunfin. Ins prendia dentant fitg serius las ponderaziuns da las autoritads localas e da la populaziun.
Debatta en il Cussegl naziunal
Il Cussegl naziunal debattescha mesemna il fatg che persunas criminalas da l'exteriur ageschan adina puspè en regiuns da cunfin svizras. Il Cussegl federal vul desister da mesiras supplementaras.
Ord l'archiv
Mesiras cunter assagls sin transports da daners: Il cussegl da stadi da Genevra pretenda dapli controllas al cunfin.
RTR novitads 15:00